stanford-oval/wikipedia huggingface dataset:
Leona Lewisin diskografia
Albumit > Studioalbumit

| Nimi | Julkaisutiedot | Myynti | Sertifikaatio> (Hopea-, kulta- ja platinalevyt) |
| --- | --- | --- | --- |
| Spirit |  Julkaistu: 9. marraskuuta 2007  Levy-yhtiöt: Syco, Sony BMG, J  Formaatti: CD, Digitaalinen |  Maailma: 8 000 000  |  BPI: 10× Platinaa   ARIA: Platinaa   BVMI: 3× Kultaa  RIAJ: Kultaa   IFPI AUT: Platinaa   IFPI SWI: 2× Platinaa   IRMA: 11× Platinaa   MC: Platinaa   RIAA: Platinaa   RIANZ: Platinaa  |
| Echo |  Julkaistu: 9. marraskuuta 2009  Levy-yhtiöt: Syco, Sony Music, J  Formaatti: CD, Digitaalinen |  Maailma: 3 000 000 |  BPI: 2× Platinaa   IFPI AUT: Kultaa   IFPI SWI: Kultaa   IRMA: Platinaa   MC: Kultaa  |
| Glassheart |  Julkaistu: 12. lokakuuta 2012  Levy-yhtiöt: Syco, Sony Music, RCA  Formaatti: CD, Digitaalinen |  UK: 70 000 |  BPI: Hopeaa |
| Christmas, with Love |  Julkaistu: 2. joulukuuta 2013  Levy-yhtiöt: Syco, Sony Music, RCA  Formaatti: CD, Digitaalinen |  UK: 100 000 |  BPI: Kultaa |
| I Am |  Julkaistu: 11. syyskuuta 2015  Levy-yhtiöt: Island Records, Def Jam  Formaatti: CD, Digitaalinen |  – |  – |
Albumit > Livealbumit

| Nimi | Julkaisutiedot | Sertifikaatio> (Hopea-, kulta- ja platinalevyt) |
| --- | --- | --- |
| The Labyrinth Tour Live from The O2 |  Julkaistu: 29. marraskuuta 2010  Levy-yhtiöt: Syco, Sony Music  Formaatti: DVD/CD, Blu-ray |  BPI: Kultaa  |
Singlet

| Vuosi | Single | Latauslista (FIN) | Singlelista (FIN) | Singlelista (SWE) | Singlelista (UK) | Singlelista (US) | Albumi |
| --- | --- | --- | --- | --- | --- | --- | --- |
| 2006 | "A Moment Like This" | – | – | – | 1 | – | Spirit |
| 2007 | "Bleeding Love" | 2 | 3 | 2 | 1 | 1 | Spirit |
| 2008 | "Better in Time" | 9 | 13 | 5 | 2 | 11 | Spirit |
| 2008 | "Footprints in the Sand" | – | – | – | 2 | – | Spirit |
| 2008 | "Forgive Me" | – | – | 7 | 5 | – | Spirit |
| 2008 | "Run" | 7 | 7 | 13 | 1 | 81 | Spirit |
| 2009 | "I Will Be" | – | – | – | 160 | 66 | Spirit |
| 2009 | "Happy" | 23 | – | 11 | 2 | 31 | Echo |
| 2010 | "I Got You" | – | – | – | 14 | – | Echo |
| 2011 | "Collide" Leona Lewis / Avicii  | – | – | – | 4 | – | Collide -single |
| 2012 | "Trouble" (mukana Childish Gambino) | – | – | – | 7 | – | Glassheart |
| 2012 | "Lovebird" | – | – | – | – | – | Glassheart |
| 2013 | "One More Sleep" | – | – | – | 3 | – | Christmas, with Love |
| 2015 | "Fire Under My Feet" | – | – | – | – | – | I Am |
| 2015 | "I Am" | – | – | – | – | – | I Am |
| 2015 | "Thunder" | – | – | – | – | – | I Am |
| 2018 | "You Are the Reason" (Calum Scottin kanssa) | – | – | – | – | – | Only Human |
| 2019 | "Solo Quiero (Somebody to Love)" (Cali y El Dandeen & Juan Magánin kanssa) | – | – | – | – | – | Songland |
EP:t

| Nimi | Julkaisutiedot |
| --- | --- |
Hurt: The EP:  Julkaistu: 9. joulukuuta 2011  Levy-yhtiöt: Syco, Sony Music, RCA  Formaatti: Digitaalinen
Musiikkivideot

| Vuosi | Kappale | Ohjaaja |
| --- | --- | --- |
| 2006 | "A Moment Like This" | JT |
| 2007 | "Bleeding Love" | Melina Matsoukas |
| 2008 | "Bleeding Love" (U.S. versio) | Jessy Terrero |
| 2008 | "Better in Time" | Sophie Muller |
| 2008 | "Footprints in the Sand" | Sophie Muller |
| 2008 | "Forgive Me" | Wayne Isham |
| 2008 | "Run" | Jake Nava |
| 2009 | "I Will Be" | Melina Matsoukas |
| 2009 | "Happy" | Jake Nava |
| 2009 | "I See You" | Jake Nava |
| 2010 | "I Got You" | Dave Meyers |
| 2011 | "Collide" | Ethan Lader |
| 2012 | "Trouble" | Raul B. Fernandez |
| 2012 | "Lovebird" | Trudy Bellinger |
| 2013 | "One More Sleep" | — |
| 2015 | "Fire Under My Feet" | Declan Whitebloom |
| 2015 | "Thunder" | Sarah McColgan |
| 2018 | "You Are the Reason" (Calcum Scottin kanssa) |  |
| 2018 | "Headlights" (Hellbergin kanssa) |  |
| 2019 | "Solo Quiero (Somebody to Love)" (Cali y El Dandee & Juan Magánin kanssa) |  |
Robert Staughton Lynd

Robert Staughton Lynd (26. syyskuuta 1892 New Albany, Indiana – 1. marraskuuta 1970 New York, New York) oli yhdysvaltalainen sosiologian professori Columbian yliopistossa, New Yorkissa.
Robert ja hänen vaimonsa Helen Lynd ovat parhaiten tunnettuja "Middletown-tutkimuksistaan", jotka ovat amerikkalaisen sosiologian klassikkoja. Lyndit tekivät kaksi laajaa kenttätutkimusta Muncien pikkukaupungissa. Tutkimuksessa he perehtyivät pikkukaupungin kulttuurisiin normeihin ja sosiaaliseen muutokseen. Ensimmäinen kirja Middletown: A Study in Modern American Culture (1929) kertoo vuoden 1924 alusta alkavasta aikajaksosta. Toinen kirja Middletown in Transition : A Study in Cultural Conflicts (1937) sijoittuu 1930-luvun lamaan.
Rihtniemi

Rihtniemi (ruots. Verknäs) on varsinaissuomalaisessa Pyhärannan kunnassa sijaitseva kylä.
Rihtniemi-nimen alkuperästä ei ole tarkkaa tietoa. Vanhimmat nimitykset niemelle ovat peräisin vuodelta 1650 olevasta kirjoituksesta, jossa sitä kutsutaan nimillä Rictaniemi ja Wärknäsudd. Tohtori Arvo Loppmeren mukaan niemi olisi ollut alun perin nimeltään Rihtimäki.
Kylä sijaitsee nimestäänkin päätellen niemen päällä. Rihtniemen editse on vuosisatojen ajan kulkenut Raumalle kulkeva laivaliikenne. Niemen karikkoisuuden vuoksi alueella on sattunut useita merionnettomuuksia.
Rihtniemellä sijaitsee muun muassa Pyhärannan seurakunnan, Pyhärannan kotiseutuyhdistyksen ja Marttojen omistuksessa oleva leirikeskus sekä hyvällä paikalla sijaitseva lintutorni. Niemen keskiosassa on noin 4,5 hehtaarin kokoinen, Lounais-Suomen ympäristökeskuksen rauhoittama luonnonsuojelualue.
Rihtniemen kylä sijaitsee noin 10 kilometrin päässä Rauman kaupungista, ja Ruotsin rannikolle on niemeltä vain noin 200 kilometrin matka. Rihtniemi on myös Varsinais-Suomen maakunnan pohjoisin ja Etelä-Suomen mantereen läntisin kohta.
Museovirasto on vuonna 2009 määritellyt Rihtniemen kylän yhdeksi Suomen valtakunnallisesti merkittävistä rakennetuista kulttuuriympäristöistä.
Yhdistystoiminta

Pro Rihtniemi ry toimii Rihtniemen asukkaiden yhteisen hyvän puolesta. Yhdistys perustettiin alunperin vastustamaan alueelle suunniteltuja tuulivoimaloita vuonna 2009.
Rihtniemen Nuorisoseura on paikallinen suunnistuksen erikoisseura, joka on osallistunut Jukolan viestiin vuosina 2022, 2023 ja 2024.
Reumafaktori

Reumafaktori eli reumatekijä on verestä mitattavissa oleva arvo, joka koholla ollessaan viittaa reumaan. Kyseessä on elimistön omia proteiineja, immunoglobuliineja vastaan kehittynyt vasta-aine, jonka pitoisuutta voidaan mitata. Reumafaktorin arvo on tosin 30 %:lla potilaista nivelreuman alkuvaiheessa normaali. Vääriä positiivisia tuloksia voivat aiheuttaa mm. sarkoidoosi, kollageenisairaudet, kuppa, virushepatiitti, maksakirroosi, bakteerien aiheuttamat tulehdukset, korkea ikä sekä Sjögrenin syndrooma.
Kun reumafaktori mitataan plasmasta (P -RF), merkittävä pitoisuus on yli 30 IU/ml ja selvästi kohonnut pitoisuus on yli 60 IU/ml. Jos arvo on alle 30 IU/ml, sitä ei voida pitää osoituksena nivelreumasta tai sidekudossairaudesta. Kun pitoisuus pitkäaikaisesti yli 60 IU/ml, se liittyy yleensä nivelreumaan. Pitoisuus voi kohota jo ennen oireiden esiintymistä. Plasman reumafaktori ei ole koholla selkärankareumassa. Juveniilireuman yhteydessä reumafaktoria esiintyy noin 30 %:lla potilaista.
Reumafaktorin syntymiseen ei tunneta syytä. Se on veren vasta-aine, joka kohdistuu immunoglobuliineja kohtaan. Immunoglobuliinit ovat elimistön tiettyjä vasta-aineita. Autoimmuuni-ilmiössä on kyse häiriötilasta, jolloin elimistössä kehittyy vasta-aineita normaalisti esiintyviä proteiineja kohtaan. Nivelreuma voidaan todeta myös sitrulliinivasta-aineiden mittaamisen (S-CCPAb) avulla.
Reumafaktori voidaan määritellä myös seerumista (S -RF). Mittaus kohdistuu pääasiassa IgM-luokan reumafaktoriin. Menetelmä on immunoturbidometrinen, ja antigeeninä on ihmisen IgG. Seerumin viitearvon rajana on 14 IU/ml. Noin 80 %:lla nivelreumapotilaista arvo on korkeampi. Nivelsairauksista yleensä vain nivelreumassa arvo on yli 60 IU/ml.
Yksittäinen laboratoriokoe ei kuitenkaan riitä mihinkään sairausdiagnoosiin. Diagnoosin tehkee terveydenhuollon ammattilainen oireiston ja laboratoriokokeiden sekä tarvittaessa röntgenkuvien perusteella.
Aiheesta muualla

http://therapiafennica.fi/wiki/index.php?title=Nivelreuma
Rhodri Mawr ap Merfyn

| Rhodri Mawr ap Merfyn |
| --- | --- |
 
Gwyneddin kuningas
Valtakausi:  844–878
Edeltäjä:  Merfyn Frych
Seuraaja:  Anarawd ap Rhodri

Syntynyt:  820 Gwyneddin kuningaskunta
Kuollut:  878 Gwyneddin kuningaskunta
Puoliso:  Angharad ferch Meurig
Lapset:  Anarawd ap Rhodri Cadell ap Rhodri Merfyn ap Rhodri Tudwal ap Rhodri
Suku:  Gwynedd
Isä:  Merfyn Frych
Äiti:  Nest ferch Cadell
Rhodri Mawr ap Merfyn tai Rhodri Suuri oli walesilaisen Gwyneddin kuningaskunnan hallitsija. Valtakautensa aikana hän levitti valtaansa käsittämään suuria osia nykyisestä Walesista ja häneen viitataankin myöhemmissä lähteissä joskus Walesin kuninkaana.
Elämäkerta

Rhodrin isä Merfyn Frych oli Gwyneddin kuningaskunnan toisen dynastian perustaja. Annales Cambriaen mukaan Merfyn kuoli vuonna 844 ja Rhodri nousi hänen seuraajakseen.
Irlantilaisten annaalien mukaan Rhodri voitti viikingit taistelussa vuonna 856, mikä ilmeisesti toi hänelle kansainvälistäkin huomiota ja voitolla uskottiin omana aikanaan olleen suurempikin merkitys jopa Britannian ulkopuolella viikinkien muodostaman uhan kannalta. Kuuluisuudesta kertoo esimerkiksi irlantilaisen munkin Sedulius Scottuksen Rhodrille (Roricus) omistama latinankielinen runo.
Valtakautensa aikana Rhodri ulotti ilmeisesti valtansa Powysiin, jonka kuningas Cyngenille hän oli sukua. Hän meni myös naimisiin Ceredigionin kuningas Gwgon ap Meurigin tytär Angharadin kanssa. Näin joko jo Rhodrin valtakaudella tai hänen poikiensa valtakaudella gwyneddiläiset ulottivat valtansa myös Ceredigioniin. Rhodri hallitsi näin suuria osia Walesista ja häntä kutsutaankin joissakin yhteyksissä Walesin kuninkaaksi. Ainoat muut samalla tittelillä tunnetut walesilaiset historialliset hahmot ovat Gruffudd ap Llywelyn ja Hywel Dda, joskin arvonimeä alettiin käyttää vasta Englannin normannivalloituksen jälkeen. Vuonna 877 Rhodri pakeni viikinkien hyökkäystä Irlantiin ja Annales Cambriaen mukaan hän sai surmansa vuonna 878 taistelussa sakseja vastaan. Surmansa sai myös Rhodrin poika Gwriad. Sakseilla viitattiin todennäköisesti Mercian kuningas Ceolwulf II:n johtamiin joukkoihin.
Aiheesta muualla

Kuvia tai muita tiedostoja aiheesta Rhodri Mawr ap Merfyn Wikimedia Commonsissa
Walesin kartta Rhodriin valtakaudella. Rhodrin hallitsemat alueet suurimmillaan vihreällä.
Shah Rukh Khan

| Shah Rukh Khan |
| --- | --- |
 Shah Rukh Khan vuonna 2018.
Henkilötiedot
Koko nimi:  Shahrukh Khan
Syntynyt: 2. marraskuuta 1965 (ikä 58) New Delhi, Intia
Ammatti:  näyttelijä, elokuvatuottaja, televisiojuontaja
Puoliso:  Gauri Khan (vih. 1991)
Lapset:  3
Näyttelijä
Aktiivisena:  1988–
Merkittävät roolit:  Rahul Raichand K3G – Ilon päiviä, surun päiviä Rizvan Khan Nimeni on Khan
Aiheesta muualla
IMDb 
Elonet
AllMovie
Shah Rukh Khan (s. 2. marraskuuta 1965 New Delhi), tunnetaan myös kirjainyhdistelmällä SRK, on intialainen näyttelijä, elokuvatuottaja ja televisiojuontaja. Häntä kutsutaan usein ”Bollywoodin kuninkaaksi”. Häntä pidetään yhtenä maailman suurimmista elokuvatähdistä.
Khan on näytellyt monissa menestyselokuvissa, joista tunnetuimpiin kuuluvat Dilwale Dulhania Le Jayenge (1995), Kuch Kuch Hota Hai (1998), K3G – Ilon päiviä, surun päiviä (2001), Kabhi Alvida Naa Kehna (2006), Om Shanti Om (2007) sekä Nimeni on Khan (2010). Hän on voittanut lukuisia palkintoja, mukaan lukien yhteensä 15 Filmfare Awards -palkintoa. Hän sai Padma Shri -palkinnon Intian valtiolta vuonna 2005.
Newsweek-lehti listasi vuonna 2008 Khanin maailman 50 vaikutusvaltaisimman ihmisen joukkoon.
Varhainen elämä ja perhe > Perhe

Khan syntyi New Delhissä Intiassa muslimivanhemmille, Meer Taj Mohammedille ja Lateef Fatimalle. Shahrukh tarkoittaa kuninkaan kasvoja. Hänellä on isosisko nimeltään Shehnaz Lalarukh. Khan vietti ensimmäiset viisi vuotta elämästään äidinäitinsä luona Mangaloressa ja palasi sitten Delhiin. Khanin isä kuoli syöpään vuonna 1981 ja äiti pitkäaikaiseen sairasteluun noin kymmenen vuotta myöhemmin. Äitinsä kuoltua Khan muutti Bombayhin.
Khan meni naimisiin punjabitaustaisen Gauri Chibberin kanssa 25. lokakuuta 1991. Seremonia suoritettiin hindulaisen kaavan mukaan, vaikka Khan onkin muslimi. Heidän lapsensa seuraavat molempia uskontoja. Heidän poikansa Aryan syntyi vuonna 1997 ja tytär Suhana syntyi vuonna 2000. Heille syntyi poika sijaissynnyttäjän avulla vuonna 2013.
Varhainen elämä ja perhe > Koulutus

Khan kävi koulua St. Columba’s Schoolissa New Delhissä. Hän sai suorituksistaan ns. Kunnian miekan, joka annetaan vuosittain koulun parhaiten ansioituneelle oppilaalle. Myöhemmin hän opiskeli Hansraj Collegessa, sekä jonkin aikaa Jamia Millia Islamia -yliopistossa, mutta hänen opintonsa jäivät kesken näyttelemisen takia.
Näyttelijän ura > Varhainen ura ja läpimurto

Khan aloitti uransa televisiosarjassa Fauji vuonna 1988. Muutamien muiden televisiosarjojen jälkeen hän siirtyi näyttelemään elokuviin, joista ensimmäinen oli Deewana vuonna 1992. Elokuva menestyi hyvin ja Khan voitti roolistaan parhaan miestulokkaan Filmfare Awards -palkinnon. Seuraavina vuosina Khan näytteli monissa elokuvissa, joista suurin osa menestyi hyvin ja poikivat hänelle uusia palkintoja.
Vuonna 1995 Khan näytteli miespääosaa Aditya Chopran romanttisessa komediassa Dilwale Dulhania Le Jayenge, vastanäyttelijänään Kajol. Elokuvasta tuli erittäin suosittu ja sitä esitettiin vuosikymmeniä intialaisessa elokuvateatterissa. Samana vuonna ilmestynyt Karan Arjun menestyi myös hyvin.
Vuonna 1998 sai ensi-iltansa Karan Joharin debyyttiohjaus Kuch Kuch Hota Hai, jossa Khan näytteli miespääosaa. Siitä tuli vuoden 1998 menestynein hindielokuva ja Khan voitti roolistaan Rahul Khannana neljännen parhaan miespääosan Filmfare Awards -palkintonsa. Elokuva oli menestys myös ulkomailla. Samana vuonna Khanin suoritusta Mani Ratnamin terrorismielokuvassa Dil Se kehuttiin. Elokuva menestyi paremmin ulkomailla kuin Intiassa.
Näyttelijän ura > Vaikeudet uralla

Khanin ainoa elokuva vuonna 1999 oli Baadshah, joka menestyi keskinkertaisesti. Vuonna 2000 Khan näytteli Amitabh Bachchanin kanssa romanttisessa draamaelokuvassa Mohabbatein ja voitti roolistaan toisen parhaan miespääosan Filmfare Awards -kriitikkopalkintonsa. Elokuva oli suuri menestys.
Vuonna 2001 Khan ja Kajol tekivät taas yhteistyötä Karan Joharin elokuvassa K3G – Ilon päiviä, surun päiviä. Se oli toiseksi menestyinein elokuva sinä vuonna Intiassa. Se oli myös vuoteen 2006 asti menestynein intialainen elokuva ulkomailla. Samana vuonna Khan esiintyi hyvät arvostelut saaneessa elokuvassa Asoka, joka oli kuitenkin kaupallinen pettymys. Khan kärsi välilevypullistumasta ja joutui lopulta keventämään työtaakkaansa.
Vuonna 2002 saivat ensi-iltansa palkintoja voittanut menestyselokuva Devdas sekä keskinkertaisesti menestynyt Hum Tumhare Hain Sanam, jossa Khan näytteli Salman Khanin ja Madhuri Dixitin kanssa.
Vuoden 2003 aikana Khan näytteli kahdessa elokuvassa, kohtuullisen hyvin menestyneessä Chalte Chaltessa sekä Kal Ho Naa Hossa. Jälkimmäinen oli suuri menestys myös ulkomailla.
Näyttelijän ura > Uusi nousu

Vuosi 2004 oli erityisen hyvä Khanille. Hänen elokuvansa tuottivat hyvin sekä saivat hyviä arvosteluita. Main Hoon Na sekä Veer-Zaara olivat suuria menestyksiä ja Veer-Zaara oli vuoden 2004 menestyinein intialainen elokuva ulkomailla. Vaikka elokuva Swades ei tuottanut hyvin, Khan sai roolistaan kuudennen parhaan miespääosan palkintonsa. Palkinnon voitto oli todennäköistä, sillä Khan oli ehdolla kategoriassa jokaisella sinä vuonna ilmestyneellä elokuvallaan.
Khanin ainoa elokuva vuonna 2005 oli fantasiaelokuva Paheli. Elokuva menestyi kaupallisesti paremmin ulkomailla kuin Intiassa, mutta se valittiin Intian Oscar-ehdokkaaksi. Vuonna 2006 Khan teki kaksi elokuvaa. Kabhi Alvida Naa Kehna oli suuri hitti, vaikkakin sitä paheksuttiin jonkin verran Intiassa. Elokuva oli jälleen Karan Joharin ohjaama ja se syrjäytti K3G:n parhaiten menestyneenä intialaisena elokuvana. Toinen vuoden 2006 elokuva oli Don, joka on uusintaversio vuoden 1978 Don-elokuvasta. Elokuva menestyi hyvin.
Vuonna 2007 Khan näytteli urheiluelokuvassa Chak De! India, ja voitti roolistaan seitsemännen parhaan miespääosan palkintonsa. Siitä tuli myös kolmanneksi menestyinein elokuva Intiassa vuonna 2007. Samana vuonna Khan näytteli Farah Khanin elokuvassa Om Shanti Om. Se oli vuoden eniten tuottanut hindielokuva.
Hänen ainoa pääosansa vuonna 2008 oli Anushka Sharman kanssa romanttisessa komediassa Rab Ne Bana Di Jodi. Se oli vuoden toiseksi menestynein hindielokuva.
Näyttelijän ura > Uran laajentaminen

Khan näytteli jälleen Kajolin kanssa draamaelokuvassa Nimeni on Khan, joka sai ensi-iltansa 12. helmikuuta 2010. Se oli hänen neljäs elokuvansa, jonka on ohjannut Karan Johar, ja kuudes elokuvansa Kajolin kanssa.
Khanin ensimmäinen elokuva vuonna 2011 oli Ra.One, joka ilmestyi 26. lokakuuta. Sitä markkinoitiin aikansa kalleimpana Bollywood-elokuvana, arvioidun 1,25 miljardin rupian ($22,63 milj.) budjetillaan. Ra.One oli kahden miljardin rupian tuotollaan menestys. Hänen toinen elokuvansa oli Don 2, joka on jatko-osa vuoden 2006 Don-elokuvalle.
Khanin ainoa elokuva vuonna 2012 oli Yash Chopran viimeiseksi ohjaukseksi jäänyt romanttinen draama Jab Tak Hai Jaan, yhdessä Katrina Kaifin ja Anushka Sharman kanssa. Elokuva oli menestys.
Vuonna 2013 Khan näytteli Deepika Padukonen kanssa Rohit Shettyn toimintakomediassa Chennai Express. Sekalaisista arvosteluista huolimatta se rikkoi monia hindinkielisen elokuvateollisuuden ennätyksiä. Seuraavana vuonna hän näytteli Farah Khanin toimintakomediassa Happy New Year. Vaikka hänen yksiulotteista rooliaan kritisoitiin, elokuva oli suuri kaupallinen menestys.
Khanin ainoa elokuva vuonna 2015 oli Rohit Shettyn toimintakomedia Dilwale, jossa hän näytteli Kajolin, Varun Dhawanin ja Kriti Sanonin kanssa. Elokuvan arvostelut olivat sekalaisia, mutta se oli taloudellisesti kannattava 3,7 miljardin rupian tuotollaan. Seuraavaksi hän näytteli kaksoisroolia supertähtenä ja tämän kaksoisolentona Maneesh Sharman toimintatrillerissä Fan vuonna 2016.
Muut työt > Tuottaminen

Khan perusti Juhi Chawlan ja Aziz Mirzan kanssa Dreamz Unlimited -tuotantoyhtiön, jonka nimen alla tuotettiin kolme elokuvaa vuosina 1999–2003: Phir Bhi Dil Hai Hindustani (2000), Asoka (2001) ja Chalte Chalte (2003). Yhteistyön päätyttyä Khan muodosti vaimonsa kanssa Red Chillies Entertainment -tuotantoyhtiön.
Muut työt > Juontaminen

Vuonna 2007 Khan korvasi Amitabh Bachchanin Haluatko miljonääriksi? -ohjelman intialaisessa versiossa Kaun Banega Crorepati. Khan ei juontanut ohjelmaa kuin vain joitakin kuukausia, mutta vuonna 2008 hän alkoi juontaa ohjelmaa Kya Aap Paanchvi Pass Se Tez Hain?, joka on intialainen vastine yhdysvaltalaiselle Are You Smarter Than a 5th Grader? -ohjelmalle.
Julkisuuskuva

Nasreen Munni Kabir teki Khanista dokumentin The Inner and Outer World of Shah Rukh Khan vuonna 2005. Lontoon Madame Tussaudsin vahakabinetissa julkistettiin Khanin vahahahmo vuonna 2007. Myöhemmin Khanin vahahahmoja asennettiin myös muissa kaupungeissa sijaitseviin Madame Tussaudsin kabinetteihin.
Vuonna 2008 Newsweek-lehti listasi Khanin maailman 50 vaikutusvaltaisimman ihmisen joukkoon ja kutsui häntä ”maailman suurimmaksi elokuvatähdeksi”. Vuonna 2013 Khan lupasi, että hänen tulevissa elokuvissaan naisnäyttelijän nimi näytetään ennen hänen nimeään, alkaen Chennai Expressistä.
Palkinnot ja tunnustukset

Khan on voittanut lukuisia palkintoja. Hän on voittanut yhteensä 15 Filmfare Awards -palkintoa, mukaan lukien kahdeksan parhaan miespääosan palkintoa elokuvista Baazigar (1993), Dilwale Dulhania Le Jayenge (1995), Dil To Pagal Hai (1997), Kuch Kuch Hota Hai (1998), Devdas (2002), Swades (2004), Chak De! India (2007) ja Nimeni on Khan (2010).
Intian valtio myönsi hänelle Padma Shri -palkinnon vuonna 2005. Ranskan valtio myönsi hänelle Ordre des Arts et des Lettres -kunniamerkin vuonna 2007 ja Kunnialegioonan ritarimerkin vuonna 2014. Khanille on myönnetty viisi kunniatohtorin arvonimeä.
Aiheesta muualla

Wikimedia Commonsissa on kuvia tai muita tiedostoja aiheesta .
Shah Rukh Khan Internet Movie Databasessa. (englanniksi)
Shah Rukh Khan Elonetissä.
Shah Rukh Khan Allmoviessa (englanniksi)
Khan vaimonsa Gauri Khanin kanssa vuonna 2012.
Khan vuonna 2000.
Khan, Kajol ja Karan Johar markkinoimassa elokuvaansa Nimeni on Khan vuonna 2010.
Khan TAG Heuerin lehdistötilaisuudessa vuonna 2012.
Plan International

| Plan International |
| --- | --- |
 Plan International logo, käytössä myös Plan International Suomella.
Perustettu:  1937
Kotipaikka:  Woking, Yhdistynyt kuningaskunta
Puheenjohtaja:  Anne-Birgitte Albrectsen
Aiheesta muualla
Sivusto
Infobox OKNimi-testi OK: 
| Plan International Suomi |
| --- | --- |
Perustettu:  1998
Kotipaikka:  Helsinki
Pääsihteeri:  Ossi Heinänen
Puheenjohtaja:  Paula Salovaara
Jäsenlehti:  Plan-lehti
Aiheesta muualla
Sivusto
Infobox OKVirheellinen NIMI-arvo: 
Plan International on kansainvälinen lastenoikeusjärjestö, jonka tarkoituksena on kehittyvien maiden lasten elinolosuhteiden parantaminen. Poliittisesti sitoutumaton järjestö edistää muun muassa lasten oikeuksien toteutumista. Plan parantaa erityisesti heikoimmassa asemassa olevien tyttöjen elämää ja suojelua ja edistää tasa-arvoa. Vuonna 2019 Planin kummitoiminnassa on mukana oli 1,2 miljoonaa lasta maailmanlaajuisesti. Suomessa kansainvälistä Plania edustaa Plan International Suomi.Plan International Suomen työn pääasiallisia rahoittajia ovat yksityiset, kummitoiminnan ja muiden lahjoitusten kautta mukana olevat ihmiset, ulkoministeriö, EU sekä yritykset.
Historia

Plan International, perustettiin vuonna 1937. Se on yksi maailman vanhimmista ja suurimmista lasten yhteisöjä tukevista kehitysyhteistyöjärjestöistä. Vuonna 1937 Espanjassa käytiin sisällissotaa. Englantilainen sotakirjeenvaihtaja John Langdon-Davies löysi tuolloin Espanjan Santanderista yksinäisen pojan, joka kantoi lappua: "Tämä on poikani José. Kun Santander vallataan, minut tullaan tappamaan. Pyydän poikani löytänyttä henkilöä huolehtimaan hänestä." Toimittaja Langdon-Davies päätti ottaa Josén mukaansa. Hänen aloitteestaan perustettiin järjestö Foster Parents Plan for Children in Spain eli "kummivanhempiohjelma Espanjan lapsille", ja ensimmäiset Planin kummit alkoivat tukea Espanjan sisällissodassa orvoksi jääneitä lapsia. Sittemmin tästä järjestöstä kehittyi nykyinen kansainvälinen Plan, joka toimii 77 maassa.
Plan Suomi Säätiö aloitti toimintansa 1998.
Planin maailmanlaajuinen toiminta

Plan on uskonnollisesti ja poliittisesti sitoutumaton järjestö. Se saa toimintaansa rahoitusta yksityisiltä lahjoittajilta, yrityksiltä sekä valtion organisaatioilta. Vuonna 2019 Planilla oli toimintaa 77 maassa. Kehityskohteista valtaosa on Afrikassa, Latinalaisessa Amerikassa ja Kaakkois-Aasiassa. Planin globaalia toimintaa ohjaa viisivuotisstrategia, jonka tavoitteena on saada vuosina 2017–2022 sata miljoonaa tyttöä saamaan laadukasta koulutusta, osallistumaan yhteiseen päätöksentekoon, päättämään omasta elämästään ja kehostaan sekä kasvamaan turvassa. Vuonna 2019 Planin työstä hyötyi suoraan 21,6 miljoonaa tyttöä, kun edellisvuonna määrä oli 18,1 miljoonaa tyttöä.[lähde? ]